| Vainatrakio piliakalnis |
| --- |
| Medinė rodyklė netoli piliakalnio papėdės prie upelio |
| 

Vainatrakio piliakalnisVainatrakio piliakalnis

 |
| Koordinatės  | 

|  |
| --- |
| 54°48′11.4″ š. pl. 23°59′55.4″ r. ilg.﻿ / ﻿54.803167°š. pl. 23.998722°r. ilg.﻿ / 54.803167; 23.998722Koordinatės: 54°48′11.4″ š. pl. 23°59′55.4″ r. ilg.﻿ / ﻿54.803167°š. pl. 23.998722°r. ilg.﻿ / 54.803167; 23.998722 |

 |
| Vieta | Kauno rajonas |
| Seniūnija | Taurakiemio seniūnija |
| Aukštis | 5 m |
| Plotas | 28 x 28 |
| Naudotas | II tūkstantmečio pradžia |
| Žvalgytas | 1971 m. |
| Registro Nr. | AR369 / 5068 /A338 |

**Vainatrakio piliakalnis**, *Prūsų kapai, Prūskapinės* – piliakalnis ir gyvenvietė Kauno rajono savivaldybės teritorijoje, tarp Vainatrakio ir Vyčiaus, Taurakiemio seniūnija. Kitoje gyvenvietės pusėje yra išsaugotas miškelis su senkapiais ties naujosiomis Vainatrakio kapinėmis.

Piliakalnis pasiekiamas keliu  **1913**  Rokeliai–Vainatrakis–Pakuonis  per Patamulšėlį, yra 150 m į kairę nuo žvyrkelio, į šiaurės rytus, pervažiavus kanalizuotą Vyčiaus upelį, už Striaunės kanalo. Informacinės nuorodos įrengtos atokiau prie upelio bei piliakalnio papėdėje, dengiamos vešlios augmenijos, todėl nuo kelio bent jau vasaros metu beveik nepastebimos.

Piliakalnio vaizdas nuo kelio

Piliakalnis
-----------

Piliakalnis įrengtas kalvoje, Vyčiaus dešiniajame krante. Aikštelė apvali, 28 m skersmens, aplink apjuosta ? m aukščio, 3­-11 m pločio pylimu, kurio išorinis 2 m aukščio šlaitas leidžiasi į 5 m pločio, 2 m gylio griovį, už jo kyla antras 2 m aukščio, 7,5 m pločio pylimas. Į šiaurės rytus nuo šio pylimo iškastas antras 5 m pločio, ? m gylio griovys. Šlaitai vidutinio statumo, 5 m aukščio.

Piliakalnis datuojamas II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 10600 m².

Tyrimai
-------

1971 m. piliakalnį žvalgė Istorijos institutas.

Būklė
-----

Aikštelė apardyta XIX a. – XX a. pirmoje pusėje joje veikusių protestantų kapinių. Vadinamosiose Prūskapinėse vokiečių dvarininkai laidojo savo šeimos narius iki 1921 m. vėliau šiuos kapus iškasinėjo lobių ieškotojai. Kalva apsupta apdirbtų laukų, ruože tarp Striaunės kanalo ir piliakalnio neapdirbama, laisvai veši augmenija. Piliakalnis apaugęs lapuočiais medžiais, krūmokšniais. Ant kalvos tarp sunkiai praeinamų sąžalynų, išvartų aptinkamos antkapių liekanos.

* Sovietinis geodezinis ženklasSovietinis geodezinis ženklas
* Informacija piliakalnio papėdėjeInformacija piliakalnio papėdėje
* Aukščiausioje vietojeAukščiausioje vietoje
* AntkapisAntkapis
* Kapų liekanosKapų liekanos

|  |
| --- |
| Aplinkiniai piliakalniai |
|  | Pajiesio piliakalnis 8 km | Pakalniškių piliakalnis (Kaunas) 6 km | Dubravų piliakalnis 7 km  Samylų piliakalnis 8,5 km |  |
|  |  | Dabintos piliakalnis 9 km |
| Klebiškio piliakalnis 18 km  Pačiudiškių piliakalnis 14 km | Sabalėnų piliakalnis 11 km | Guogų piliakalnis 9 km  Bačkininkėlių piliakalnis 10 km |

Šaltiniai
---------

1. ↑  „Objekto Nr. 5068 išsamus aprašymas". Lietuvos Respublikos kultūros vertybių registras.
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 174 (Nr. 778).

* Lietuvos TSR kultūros paminklų sąrašas, V. 1973, p.125.
* Valstybės archeologijos komisijos medžiaga. KPC A. F.1. Ap.1. B.13. P.236.
* Petras Tarasenka. Lietuvos piliakalniai. V.1956, žemėl.

Nuorodos
--------

* Sąrašas:Lietuvos piliakalniai
* Lietuvos piliakalniai. Vainatrakis